סופר דרינק

סופר דרינק

סופר דרינק בע"מ

Super drink logo hebrew 4.jpg

סוג: חברה פרטית

שנת הקמה: 1969

משרד ראשי: ירושלים

מייסדים: סימן מיכל

מוצרים עיקריים: משקאות קלים

www.super-drink.co.il

סופר דרינק היא חברה העוסקת בייצור, שיווק והפצה של משקאות קלים בישראל.

סופר דרינק נוסדה בשנת 1969 על ידי סימן מיכל. מפעל החברה ממוקם מאז 1977 באזור התעשייה עטרות שבצפון ירושלים.

החברה מתמחה בשיווק משקאות קלים זולים (בניגוד למותגים יקרים כמו קוקה-קולה ופפסי)‏‏‏[1]. סדרת "טריפ" יוצאת דופן בהיותה יקרה באופן יחסי‏[2].

לכל מוצרי החברה יש הכשר של הבד"ץ של העדה החרדית והרבנות הראשית ירושלים. החברה מייצרת כיום שלוש סדרות של משקאות:

סדרת "טריפ" - סדרה של עשרה טעמים של משקאות קלים (משווק מ-2002)‏‏‏[2].

סדרת מיצים ונקטרים - סדרה של 13 נקטרים המורכבים מ-45% פרי ללא חומר משמר.

סדרת המשקאות המוגזים - סדרה של 18 טעמים של משקאות מוגזים.

בנוסף, מייצרת החברה משקאות תחת מותגים פרטיים של רשתות שיווק.

בדצמבר 2014 פנתה החברה לבית המשפט בבקשה להקפאת הליכים למשך חודשיים בעקבות חובות של 21 מיליון ש"ח. את המשבר ייחסה החברה, בין השאר, למבצע צוק איתן, שפגע במכירותיה‏[3]. בקשתה של החברה אושרה, ומונו לה נאמנים שפועלים למכירתה‏[4].ופר דרינק נרכשה ע"י משקיעים זרים ב-2.7 מיליון שקל בלבד

משקיעים מדרום אמריקה רכשו את חברת המשקאות הירושלמית שנקלעה לקשיים

 הקפאת הליכיםמשקאותרכישותסופר דרינק

http://www.globes.co.il/news/article.aspx?did=1001029036

בשורה לכ-50 עובדי חברת המשקאות סופר דרינק בירושלים: קבוצת משקיעים מדרום אמריקה הודיעה כי רכשה את החברה ממשפחת מיכל שהחזיקה בה מאז 1969.

רכישת החברה בידי המשקיעים מדרום אמריקה נעשתה לאחר שהחברה נכנסה להקפאת הליכים. ההליך, שהתנהל בבית המשפט המחוזי בירושלים, החל בסוף 2014, לאחר שהחברה נקלעה לקשיים כספיים בגין חובות שצברה בהיקף של 20 מיליון שקל.

http://www.globes.co.il/news/article.aspx?did=1001029036

קבוצת המשקיעים רכשה ממשפחת מיכל את החברה ב-2.7 מיליון שקל. עו"ד יפעת אלתר-חמו, שייצגה את המשקיעים, אמרה היום (ה') כי "יש בכוונתם לפעול בשיתוף-פעולה פורה עם עשרות עובדי המפעל כדי להגדיל את היקף הפעילות של החברה בעשרות מונים, תוך שדרוג של איכות המשקאות והצבתם בשורה אחת עם משקאות מובילים בשוק, וכל זאת במחירים השווים לכל נפש".

המשבר שהוביל את בעלי סופר דרינק לבקש מבית המשפט הקפאת הליכים החל עם התייקרות תשומות הייצור, נמשך לקשיי תחרות, ובמקביל החובות שנצברו העיקו

לדברי המנכ"ל והבעלים, אורן מיכל, חרף הרחבת קווי הייצור במפעל בשנים האחרונות ופיתוח של מערך הפצה גדול, המכירות צנחו, רשתות שיווק גדולות לא איפשרו למוצרי החברה דריסת רגל, בנק דיסקונט - שהוא הנושה המרכזי שלה - הקפיא לה צ'קים, והיא נקלעה למחנק אשראי.

בהודעה שפרסמו היום נציגי הרוכשים של סופר דרינק נאמר כי יש בכוונתם לבחון שיתופי-פעולה עם גורמים מובילים בתעשיית המשקאות העולמית, תוך בחינת חדירה של מותגי משקאות מהעולם, כמו ICE COLA, שמחזיקה בנתח של 3% מתעשיית המשקאות הקלים בדרום אמריקה.

בתוך כך נמסר כי בימים האחרונים הגיעו לישראל ממומחים מקצועיים בתחום כדי לבחון את שדרוג המשקאות של סופר דרינק, מבחינת מיתוג וטעמים.

אלא שהשמחה של העובדים על כך שמקום עבודתם ניצל בזכות ההשקעה היא מכה עבור משפחת מיכל: "זו טרגדיה אישית ומשפחתית", אמר מיכל. "השקענו בחברה את כל מה שהיה לנו ולא עשינו לביתנו. הכול ירד לטמיון. במסגרת הליך הקפאת ההליכים איש לא שאל לדעתנו, והחברה נמכרת בזול".

לדבריו, "יש כאן רגשות מעורבים: הצוואה של אבי, סימן מיכל ז"ל, שנרצח לפני 17 שנה במפעל, הייתה לשמור על המקום הזה, וכך עשינו עד עכשיו. אבל לפחות המקום הזה ימשיך להתקיים, המכונות ימשיכו להסתובב, והצוואה של אבא ממשיכה להתקיים. זאת נחמה